वर्तमान में वर्षा जल के संरक्षण की आवश्यकता
सवाई माधोपुर|रिलायंस फाउंडेशनकी ओर से चौथ का बरवाड़ा पंचायत समिति के बिनजारी गांव में सोमवार को ग्राम उत्सव का आयोजन किया गया। इस अवसर पर कार्यक्रम का शुभारंभ कलेक्टर आनंदी ने दीप प्रज्वलित कर किया। इसके बाद कलेक्टर का शॉल ओढाकर स्वागत किया। इस दौरान कार्यक्रम में उपस्थित ग्रामीणों को संबोधित करते हुए कलेक्टर आनंदी ने कहा कि दिनोदिन गिरते भू जल स्तर को देखते हुए वर्षा जल को सहेजने की बहुत आवश्यकता है।
उन्होंने कहा कि खेत का पानी खेत में रहने से किसान इसका उपयोग फसलों की सिंचाई में कर सकते हैं। इससे किसानों को आर्थिक फायदा भी होगा। उन्होंने कहा कि किसान खेत में नरेगा के तहत मेड़बंदी, समतलीकरण तलाई खेत योजना के तहत खेतों में कई कार्य करवा सकते हैं। इसके लिए सरकार संबंधित किसानों को आर्थिक सहयोग भी देती हैं। उन्होंने कहा किसान जिन फसलों में सिंचाई की बहुत कम आवश्यकता होती हैं उन फसलों की बोआई करें। उन्होंने जल स्वावलंबन के कार्यों पर जोर देते हुए अधिक से अधिक किसानों को लाभांवित करने के लिए संबंधित अधिकारियों को आवश्यक दिशा निर्देश दिए।
कार्यक्रम के दौरान रिलायंस फाउंडेशन की ओर से खेती की उन्नत तकनीक से संबंधित लगाई गई प्रदर्शनी का अवलोकन भी किया गया। साथ ही स्वच्छ भारत अभियान के तहत हर घर में शौचालय निर्माण के लिए ग्रामीणों को प्रेरित करते हुए कहा कि घर में शौचालय निर्माण करवाने से जहां बीमारियों पर लगाम लगेगी, वहीं घर की बहू-बेटियों को भी जंगल में नहीं जाना पड़ेगा। इस दौरान कार्यक्रम में रिलायंस फाउंडेशन के अधिकारी सहित एसडीएम, तहसीलदार श्योनारायण सहित कई अधिकारी ग्रामीण उपस्थित थे।
सवाई माधोपुर. ग्रामउत्सव में उपस्थित ग्रामीण।
सवाई माधोपुर. अवलोकनकरती कलेक्टर।
hin_Deva hin_Deva hin_Deva hin_Deva hin_Deva bho_Deva